**DODATOK č.1**

**k**

**Domácemu poriadku**

**Prevádzka Horné Štitáre**

**Článok XI. – Porušovanie Domáceho poriadku sa mení nasledovne :**

Prijímateľ sociálnej služby dodržiava ustanovenia Domáceho poriadku.

Za porušovanie Domáceho poriadku sa považuje predovšetkým :

* Slovné, sexuálne a fyzické napádanie ostatných prijímateľov a zamestnancov
* Ak sa prijímateľ sociálnej služby opakovane dlhodobo zdržuje mimo zariadenia a neoznámi určenému zamestnancovi predpokladaný čas mimo zariadenia
* Prijímateľ sociálnej služby hrubo porušuje dobré mravy, ktoré narúšajú občianske spolužitie

**Dobrými mravmi sú pravidlá správania sa, ktoré sú v prevažnej miere v spoločnosti uznávané a tvoria základ fundamentálneho hodnotového poriadku.** Všeobecne sú posudzované ako obvyklé, poctivé a spravodlivé správanie sa. Za porušenie dobrých mravov sa považuje :

* vulgárne vyjadrovanie
* fyzické napádanie
* hrubé urážky
* šikana
* vydieranie, úžera
* zastrašovanie
* sexuálne obťažovanie (verbálne i fyzické)
* drobné krádeže osobných vecí
* zosmiešňovanie, ponižovanie
* nedovolený vstup do izieb iných prijímateľov sociálnej služby, prehľadávanie osobných vecí

Za hrubé, znevažujúce správanie prijímateľa sociálnej služby voči iným osobám, rovnako ako aj za ohrozovanie života a zdravia iných osôb fajčením mimo priestorov na to určených je prijímateľ sociálnej služby povinný zaplatiť jednorazovú pokutu sumou najviac 50,00 €.

Poskytovateľ sociálnej služby poskytuje prijímateľom sociálnej služby nad ich rámec objektívne nutné služby po nadmernom požití alkoholických nápojov, omamných a psychotropných látok a pod. Výška úhrady za jednorazovo poskytnutú službu je stanovená sumou najviac 50,00 €.

Rovnako platí, že v prípade, ak vzniknú poskytovateľovi sociálnej služby ďalšie náklady na upratovanie, pranie, či iné obslužné činnosti, vykonané z dôvodu úmyselného nadmerného znečistenia prostredia ZSS, napr. jedlom, odpadkami, cigaretovými ohorkami a pod., sa výška úhrady za každú obslužnú činnosť stanoví sumou najviac 50,00 €.

Ak prijímateľ sociálnej služby poruší Domáci poriadok, poskytovateľ sociálnej služby zriadi najmenej trojčlennú komisiu, ktorá posúdi závažnosť porušenia Domáceho poriadku a určí finančnú pokutu za porušenie Domáceho poriadku v jednotlivých bodov. Jednorazová pokuta je najviac vo výške 50,00 €.

Ak prijímateľ sociálnej služby neustále alebo opakovane porušuje zásady Domáceho poriadku postupuje sa taktiež v zmysle platnej Zmluvy o poskytovaní sociálnej služby a platného Všeobecne záväzného nariadenia Nitrianskeho samosprávneho kraja.

Dodatok č.1 k Domácemu poriadku, Prevádzka Horné Štitáre, nadobúda účinnosť dňa 1.2.2024.

V Horných Štitároch,31.1.2024

 Mgr. Janka Krahulíková

 riaditeľka